Жыццё кожнага чалавека – гэта шлях. Жыццё складаецца з цяжкасцяў і няшчасцяў, з радасці і цудоўных момантаў – з усяго, што мы называем “паўсядзённасцю”. Параўнанне чалавечага жыцця са шляхам вельмі трапнае. Дарога – значны сімвал ў гісторыі культуры чалавецтва. У шматлікіх творах літаратуры, паэзіі, выяўленчага мастацтва розных часоў прысутнічае матыў вандроўкі, пошуку, перамены месца, дасягнення мэты. Герой спяшаецца ў дарогу, каб адшукаць сваё прызначэнне, адкрыць новыя мясціны, адшукаць скарб ці шчасце, выратаваць сябра. А яшчэ — знайсці сваё месца ў жыцці, прыняць нейкае рашэнне.